11. Endelig vedtagelse af tillæg nr. 5 til Indsatsplan [adresse] for grundvandsbeskyttelse 
(Åben)
Tidl. politisk behandling BY, 17.12.24, pkt. 7
Forventet sagsgang
TM-U, ØK, BY
Lovgrundlag
Vandforsyningsloven, Indsatsplanbekendtgørelsen, 
Miljøbeskyttelsesloven
SAGENS INDHOLD
Byrådet skal i denne sag tage endelig stilling til forslag til ”Tillæg nr. 5 til Indsatsplan 
[adresse]”. Tillægget omhandler krav om pesticidindsats. Tillægget vil give mulighed for, at [adresse] 
Kommune udpeger pesticidsårbare indsatsområder ved almene vandforsyningsboringer og gennemfører 
pesticidfri dyrkning inden for disse. Der skal endvidere tages generel stilling til ekspropriationsvilje i 
pesticidsårbare indsatsområder.
Den digitale udgave af ”Tillæg nr. 5 til Indsatsplan [adresse]” kan findes  her og er vedlagt som bilag.
Forslaget har været i offentlig høring i perioden 20. december 2024 til 14. marts 2025. Der er i 
høringsperioden ikke indkommet høringssvar.
VURDERING
Da der ikke er indkommet høringssvar, indstiller Teknik og Miljø, at der ikke foretages ændringer i ordlyden 
i forhold til forslaget til ”Tillæg nr. 5 til Indsatsplan [adresse]”, der har været i offentlig høring.
ØKONOMI
Tillægget gør det muligt at udpege konkrete områder, hvor ophør af brugen af pesticider er nødvendig for 
at sikre grundvandsressourcen.
Tillægget muliggør sideløbende gennemførsel af nødvendig indsats over for nitrat- og pesticidanvendelse. 
Det er samfundsøkonomisk mest omkostningseffektivt at gennemføre de to indsatser samtidig. 
De almene vandforsyninger indbetaler et årligt beløb til Vandsamarbejdet. Vandsamarbejdet er en forening, 
hvor alle almene vandforsyninger i kommunen er medlem. Vandsamarbejdet anvender disse midler til at 
udbetale erstatning til lodsejere for rådighedsindskrænkninger, der er besluttet i en indsatsplan for 
grundvandsbeskyttelse.
Den foreslåede pesticidindsats skønnes at medføre en ekstraudgift for Vandsamarbejdet på ca. 1,5-2,5 
mio. kr. i de fire områder, hvor pesticidsårbare indsatsområder udpeges. Efterfølgende eventuelle 
udpegninger vil tilsvarende medføre udgifter for Vandsamarbejdet. Disse udgifter vil blive præsenteret i 
forbindelse med de respektive handleplaner for de enkelte vandforsyninger.
Tillægget har derudover en konsekvens for Favrskov Kommune, idet udgifter til kontrol af indgåede aftaler 
og påbud om ophør med pesticidanvendelse afholdes af Favrskov Kommune. For nuværende skønnes 
udgiften at kunne holdes inden for eksisterende anlægsmidler til grundvandsbeskyttelse (A-203 i Budget 
2025-28). 
[adresse]: Emma Olesen
Dok-ID: 3846918
Sagsbehandler: kahn
Byråd
27. maj 2025  19:00
INDDRAGELSE
Lodsejere i de pesticidsårbare indsatsområder er på møder blevet orienteret om udpegningen og 
betydningen heraf. 
Koordinationsforum for Grundvand, der er en lovhjemlet høringspart på grundvandsområdet, er blevet 
præsenteret for det endelige tillæg. Ingen af medlemmerne havde bemærkninger.
INDSTILLING
Direktøren for Teknik og Miljø indstiller til Byrådet:
1.
At godkende ”Tillæg nr. 5 til Indsatsplan [adresse]” om udpegning af pesticidsårbare indsatsområder.
2.
At tilkendegive at ville ekspropriere dyrkningsretten på pesticidsårbare indsatsområder efter 
Miljøbeskyttelseslovens §§ 24, 24a eller 26a.
BESLUTNING
Teknik- og Miljøudvalget, 9. maj 2025:
Fraværende: Ingen
Indstilles godkendt. 
Økonomiudvalget, 20. maj 2025:
Fraværende: Ingen
Indstilles godkendt.
Byrådet, 27. maj 2025:
Fraværende: Karen Bertelsen, Frede Petersen
Godkendt.
Bilag

Tillæg nr. 5 Indsatsplan [adresse] (3889262)
